DISSERTATIO  MEDICA 


DE 


ELEPHANTIASI  GRAECORUM 

VEL 

LEPRA  ARABUM. 


AUCTORE  GEORGIO  CRANSTOUN  BROWN. 


PROOEMIUM. 

In  hoc  tentamine,  temere  fortasse  aggressus 
sum  morbum  paucis  expedire,  qui  cutem  tor- 
mamque  corporis  pessime  foedat,  aegrotantes 
ab  hominum  consortio  gravissime  abigit,  vires 
vitae  variis  in  modis  suffodit,  mortemque  dolo¬ 
rum  vix  tolerabilium  medicabiliumve  perfu¬ 
gium  certissimum  exhibet,  Haud  expectari 

potest,  me  valere  digitum  mali  hujus  ad  fon¬ 
tes  intendere,  vel  ejus  praegressus  exitusque 
depingere,  vel  curationis  rationem  certam  in¬ 
stituere,  ubi  tot  tantique  succubuere  scripto¬ 
res,  tum  ingenio  tum  peritia  praestantes.  In¬ 
dulgentia  tamen  peritorum,  mihi  liceat  facere 
conatum,  quo,  quantum  in  me  est,  affectus  hos 
morbosos,  pavore  hominum  pariterque  supersti¬ 
tione  magnopere  gravatos,  ab  omnibus  comi¬ 
tantibus  falsis  sinistrisque  segregare  possim, 
suam  indolem  ostendere,  et  ante  oculos  medici 
ponere,  ut  eorum  symptomata  cursumque  in- 
spiciat  aestimetque.  Tempori  subvenire  opi¬ 
nionum  commenta  idolaque  scientiae  est  ho¬ 
nori.  Medicinam  facientes  iis  doloribus,  qui¬ 
bus  succurrere  nequeant,  studia  dare,  lenire, 
permulcere  et  sustentare,  decet. 


DEFINITIO  MORBI. 

Huic  morbo  locum  in  ordinibus  suis  dederunt 
Sauvagesius,  Vogelius,  Sagarus  et  Cullenus. 

Sauvagesius  in  classe  Cachexiarum,  ordine» 
iue  Impetiginum  eum  locavit,  atque  sic  defini¬ 
it  :  “  Facies  deformis  tuberibus  callosis,  ozae- 
:  na,  raucedo,  cutis  elephantina  crassa  unctuo- 
:  sa,  in  extremis  artubus  anaesthesia/’ 
Vogelius  quoque  inter  Cachexias  posuit, 
tque  his  verbis  definivit  :  <s  Mutatio  cutis  in 
:  tumores  lividos,  duros,  saniem  foetidam  crus- 
;  tosam  emanantes.” 

4- 

A  Sagaro  in  classe  Cachexiarum,  ordineque 
mpetiginum  quoque  ponitur,  et  sic  exponit: 

;  Facies  deformis,  tubera  callosa,  ozaena,  rau¬ 
cedo,  cutis  elephantina,  crassa  et  unctuosa, 
rictus  satyrorum,  anaesthesia  in  artubus,  con¬ 
stituunt  characterem  hujus  generis.” 

In  classe  Cachexiarum,  ordineque  Impetigi- 
um  Cullenus  celeberrimus  noster  etiam  col- 
>cavit,  et  his  verbis  ita  definivit :  “  Morbus 

contagiosus ;  cutis  crassa,  rugosa,  aspera, 
unctuosa,  pilis  destituta  ;  in  extremis  artubus 
anaesthesia  ;  facies  tuberibus  deformis  $  vox 
rauca  et  nasalis.” 

Hunc  morbum  ita  definiunt  Arabes  :  “  Est 
enim  morbus  hic  corrumpens  complexionem 

“  et  formam  et  figuram  membrorum :  prove- 
“  niens  ex  multa  aspersione  cholerae  nigrae  ad 

i 

“  totum  corpus  V5 


DE  NOMINE  MORBI. 

Huic  malo  diversi  auctores  varia  nomina  de¬ 
derunt,  atque  sub  nomine  Leprae,  et  Elephan¬ 
tiasis,  morbos  absimiles  quoque  descripserunt. 
Lorry  de  morbis  leprosis  loquens,  notat :  “  No- 
“  minumque  magna  confusio  affecit,  ut  nullus 
“  fere  sit  ex  omnibus  quos  descripsimus  morbis 
“  cutaneis  ad  aliquam  saevitiem  atque  pertina- 
“  ciam  evectus,  qui  non  leprae  nomine  fuerit 
“  designatus.” 

Verba  g Xspccg  et  eXs (pccmawg  huic  morbo  tu- 
berculari  ab  Aretaeo  Graecisque  scriptoribus 
succedentibus  adhibita  sunt,  partim  fortasse 
propter  quandam  similitudinem  suppositam 
quam  cutis  morbosa  habeat  cum  elephantis  co- 


*  Avicenna,  Fen,  iii.  Tract.  3.  cap.  1. 

rio  animalis,  sed  praecipue  propter  morbi  du¬ 
ram  severitatem  ac  diuturnitatem. 

Leontiasis  vocatur,  ob  extremarum  frontis 
rugarum  cum  leone  similitudinem  *.  Satyria¬ 
sis  etiam,  ob  malarum  ruborem,  atque  inexple¬ 
bilem  impudentemque  coeundi  libidinem :  et 
Herculeus,  quoniam  eo  nullus  major  est,  ne¬ 
que  valentior  t. 

Graeci  quidam  scriptores  hunc  cum  alio 
morbo,  lepra,  nimirum,  confuderunt,  et  saepe 
ambos  sub  eodem  nomine  descripserunt  \  sed 
de  hoc  postea.  Romani  quoque  eadem  voca¬ 
bula  retinuerunt,  omnesque  gentes,  quae  lingua 
Latina  utebantur,  morbum  sub  iisdem  nomini¬ 
bus  noverunt. 

Arabes  malum,  de  quo  nunc  agitur,  Lepram 
vocant.  Hi  etiam  morbum,  quem  elephantia- 
sim  nominant,  habent,  sed  a  nostro  multum 
differt,  quod  in  diagnosi  statuenda  monstrare  in 
animo  est.  Ab  his  quoque  sub  nomine  Juzam 
aut  Judam  discrimen  habet,  et  dictis  similibus, 


*  Lorry,  Tract.  de  Morb.  Cutan.  Paris,  1777. 

•)*  Aretaeus,  De  Sign.  et  Caus.  Diuturn.  Morb.  Lib.  ii, 

cap.  13. 

ut  Dsjuddam  et  Madsjuddam ,  in  Arabia  et  Per¬ 
sia,  secundum  Niebuhr,  adhuc  cognitus  est. 
Surinamenses  nomine  Boasi  utuntur;  Belgae 
vero  nomine  Melaatsheid  *. 

Ab  hodiernis  idem  nomen  morbo  Anglice 
dicto  Barbadoes  Leg  datum  fuit,  sed  postea  de 
hoc  quoque  in  diagnosi  fusius  tractandum  erit. 

In  hac  disputatione,  est  mihi  in  animo  mor¬ 
bum,  quem  Graeci  Elephantiasim,  Arabes  Le¬ 
pram,  vocant,  depingere.  Verbum  Elephantia¬ 
sis  ei  Leprae  antepono,  quia  a  plerisque  usurpa¬ 
tum  fuit. 


DE  HISTORIA  MORBI. 

Antiquissimi  annales,  historici  et  medici, 
nos  certiores  faciunt,  gentes  orientales  variis 
morborum  cutaneorum  generibus,  qui  per  to¬ 
tum  corpus  sese  diffundunt,  artemque  medendi 
fallunt,  et  formam  squamosam,  tubercularem 
aut  ulcerosam  citissime  induunt,  semper  vexa- 


*  Schillingius  de  Lepra. 

tas  fuisse.  Omnes  nomen  generale  leprae  ac» 
ceperunt,  specie  autem  valde  diversi.  Ex  aes¬ 
tu  regionis  tropicae,  ut  antiquissimis  medicis 
placebat,  oriebantur,  ubi  “  sub  curru  nimium 
“  propinqui  solis”  incolae  vivunt,  vel  nebulis 
humidis,  stagnorum  exhalationibus  putridis, 
paupertatisque  malis  urgentur.  Lepra  igitur  va¬ 
riis  sub  formis  iEgyptum,  Palestinum,  Syriam 
Arabiamque  omni  tempore  vexavit,  regiones  au¬ 
tem  sub  septentrionibus  jacentes  rarissime.  Sa¬ 
crae  Scripturae  tamen  nos  certiores  faciunt, 
hunc  morbum  pestiferum  Judaeos  magna  cum 
strage  vastasse,  eis  divinitus  immissum,  ut  pec¬ 
catorum  supplicium,  poenitentiaeque  incita¬ 
mentum.  Ab  his  Theologis  totus  dissentio, 
qui  morbum  in  Scripturis  memoratum  esse 
quendam  peculiarem  affirmarunt,  leprae  enim 
signa  clarissima  praebet,  puniendique  causa  a 
Deo  facillime  adhiberi  potest. 

Ex  Asia  hic  morbus  in  Europam  migra¬ 
vit.  A  coloniis  orientalibus  in  patriam  cum 
merce  Graeci  invexerunt.  Hi  autem  arbitrasse 
videntur,  lepram  esse  prolem  coeli  Asiatici,  et, 
si  nobis,  historia  certae  fidei  carentibus,  a  signis 

obscurioribus  judicare  licuit,  inscriptio  disserta¬ 
tionis  antiquae,  irsgi  rrjg  (poivmivYig  vov%>  a  medico 
Graeco  scriptae,  indicaret,  ex  Phoenicia  primor¬ 
dium  exortum  esse.  Haec  gens  antiqua,  sicut 
Britannia  hodie,  fuit  orbis  terrarum  emporium,, 
et  cum  aliis  gentibus  commercium  habens,  hunc 
morbum  dirissimum  per  mundum  effudit. 

Inter  Romanos,  militiae  domique  celeberri¬ 
mos,  primis  reipublicae  temporibus,  lepra  noni 
valuisse  videtur ;  sed,  quum  pristina  fides  vir- 
tusque  divitiis  luxuriisque  cesserint,  haec  pes¬ 
tis,  eheu!  infausta  in  Italiam  tandem  invecta  fuit.. 
Lucretius,  tum  poeta  tum  philosophus,  hunc 
morbum  Elephantiasim,  nomen  ab  Graecis  deri¬ 
vatum,  appellat,  eique  originem  Africanam  ex¬ 
presse  attribuit.  De  hoc  quoque  Celsus  iis¬ 
dem  fere  verbis  utitur  ;  sed  Galeno  florente, 
lepra  imprimis  invaluit,  quanquam  cum  priori¬ 
bus  hic  medicus  consentit,  eam  in  Italia  rarissi-j 
me  valuisse,  et  inter  Germanos  Scythicosque,, 
qui  lacte  vescebantur,  penitus  ignotam  esse. 

Omnes  hi  populi,  ut  etiam  Iberi,  Galli,  Bri- 
tannique,  huic  morbo  nunquam  opportuni  fue¬ 
runt,  donec  sacra  bella  tandem  exarserunt.  Eo 

tempore  clarissimo,  pleraque  mala,  et  praeser¬ 
tim  morbi  cutanei,  magnis  cum  viribus  incre¬ 
verunt.  Tota  Europa  tunc  studio  Hierosolyma 
Saracenis  liberandi  ardebat ;  sed  magna  itinera 
facientibus  multa  ardua  perferenda  sunt.  Cibi, 
vestimentorum,  materiaeque  medicae  inopia,  in¬ 
commoda  quae  bellum  secum  semper  adfert,  in¬ 
gentes  labores,  quos  castra  muniendo,  urbes  ob¬ 
sidendo,  terrasque  hostibus  plenas  invadendo, 
toleraverunt,  captivitas  dura  quoque,  vim  corpo¬ 
ris  animique  sensum  infregerunt,  morbisque,  qui¬ 
bus  afflicti  sunt,  maximam  vim  tribuerunt.  Post 
clades  memorabiles,  quas  in  Sancta  Terra  acce¬ 
perunt,  paucissimi  in  Europam  reduces,  morbos 
Orientales  secum  intulerunt,  quos  constat  furore 
incredibili  postea  inter  incolas  saeviisse. 

Sed  quae  secuta  morbo  ipso  duriora  extite- 
runt.  Eos  enim  Lepra  laborantes,  ingentem  vim 
hominum,  visu  turpes  factos,  e  publico  remo¬ 
vere  necesse  erat.  Potestates,  et  civiles  et  eccle¬ 
siasticae,  ad  hoc  malum  gravissimum  mitigan¬ 
dum  mutuo  contenderunt  Immo,  novus  or¬ 
do  equestris,  aedificia  pro  aegrotis  extruendi, 
eis,  quae  fuerunt  necessaria,  suppeditandi,  et,  si 

curari  nequeant,  eos  a  conspectu  hominum  re¬ 
movendi  gratia,  constitutus  est.  Numerus  eo¬ 
rum  Lepra  laborantium  fuit  immensus,  quod 
ex  hac  re  judicare  possumus.  Numerum  noso¬ 
comiorum  et  praediorum,  quae  Anglice  “  Ala- 
nors”  appellantur,  et  quae  ordinis  equestris  fue¬ 
runt,  fuisse  parem,  aliqui  historici  opinantur,  et 
quoniam  horum  erant  triginta  millia,  illorum  nu¬ 
merum  fuisse  eundem  necesse  est.  Celeberrimus 
Raymundus,  si  sit  fide  dignus,  nos  certiores  fa¬ 
cit,  mille  et  quadringenta  horum  aedificiorum  in 
Gallia  sola  extitisse,  quae,  tempore  quo  floruit, 
nominibus  ruinarumque  vestigiis  facile  pernos¬ 
ci  potuerunt. 

Non  est  tamen  arbitrandum,  omnes  in  his 
nosocomiis  receptos  Lepra  laborasse,  ut  Lepra 
Graecis  Arabibusque  accepta  est.  Elephantiasis 
certe,  dum  adhuc  Lepra  saeviit,  fuisse  infre¬ 
quens  videtur.  Major  pars  eorum,  qui  Laza- 
ri  appellati  sunt,  cum  affectionibus  Scorbuti¬ 
cis,  Herpetis  quadam  specie,  Vitiliginisque  duo¬ 
bus  generibus,  afflicta  fuit.  Hujusmodi  mor¬ 
bos  medici  haud  sane  rimati  sunt.  Opinione 
Galeni  contra  freti,  Lepram  ut  totius  corpo- 

ris  cancrum  existimaverunt,  non  arte  Hippo- 
cratica,  sed  jejunio,  precibus  aliisque  pietatis 
officiis  sanandam.  Infelices  aegroti  igitur  so¬ 
litudinis  sempiternae  damnati  sunt.  Quis  sor¬ 
tem  eorum  non  lugeat  ?  A  societate  hominum 
exules  ;  voluptate  industriaque  exclusi ;  natu¬ 
rae  sublimi  spectaculo  prohibiti  ;  sine  cibo  mul¬ 
to  et  amictu,  etiamque  sine  spe,  inter  plurimos 
alios  aeque  miseros  vitam  transigebant :  aedifi¬ 
cia  eis  repleta  non  pro  nosocomiis,  sed  carceri- 
bus, — non  ad  morbum  sanandum  doloresque  le¬ 
niendos,  sed  solum  ad  miseros  a  publico  remo¬ 
vendos,  constructa  fuerunt. 

Post  Europam  depopulandam  circiter  ducen¬ 
tos  trecentosve  annos,  Lepra  mitior  facta  est, 
aedificiaque,  quibus  aegroti  tenebantur,  ad  alium 
usum  conversa  fuerunt;  materia,  quae  vires  mor¬ 
bo  suppeditavit,  vel  causis  praedispon entibus, 
quae  ei  faverunt,  exhaustis. 

Priusquam  hujus  morbi  historiam  ad  finem 
perduco,  notare  non  erit  supervacaneum,  alte¬ 
ram  tabem  Europam  infecisse,  tempore  quo 
Lepra  evanescere  coepit.  Haec  fuit  Lues  Ve¬ 
nerea,  quam,  sive  originem  ex  Americd  traxis- 

se,  sive  morum  dissolutorum  prolem  fuisse,  in- 
ter  medicos  disceptatur.  Aliqui  scriptores  huic 
morbo  et  Elephantiasi  communem  esse  affinita¬ 
tem  sane  putaverunt ;  sed  ad  hanc  litem  com¬ 
ponendam,  morborum  cutaneorum,  et  Africae 
et  Indiae,  plenior  historia,  quae  scientiae  amanti 
hodie  patuit,  plurimum  valeret. 


DE  SIGNIS. 

Incipientis  morbi  signa  sunt  segnities,  spi¬ 
randi  difficultas,  motus  difficilis,  alvus  assidue 
astricta,  urinae,  veluti  sunt  jumentorum  lotia, 
excretio  *  ;  brevi  vero  tempore,  exhalatio  pei 
cutem,  et  spiritus  graviter  olent,  foetidaque 
fiunt ;  aeger  ructibus  continuis,  qui  ei  aliquid 

1 

molestiae  addunt,  magnaque  totius  superficien 
corporis  siccitate,  vexatur.  Haec  aliquando  pei 
longum  tempus  in  corpore  sine  ullis  aliis  per¬ 
manent  :  sed  tandem  morbus  progreditur,  et 


*  Forestus,  Obs.  Chirurg.  Lib.  4.  Obs.  7.  Scholia. 

aeger  torpidus  languidusque  fit ;  exercitatione 
quidem  minima  facile  fatigatur  ;  sitis  plurimum 
urget;  quibusdam  in  casibus  appetitus  neque 
parvus  quidem,  neque  magnus,  in  aliis  autem 
vitiatur,  et  aeger,  quae  sanus  fastidit,  ea  edere 
cupit. 

In  hoc  morbi  stadio  multi  auctores  *  de  Ve¬ 
neris  appetitu  inexplebili,  quo  cum  aeger  corri¬ 
pitur,  dicunt.  “  With  respect  to  the  libido  in - 
“  explebitis”  ait  Doctor  Bateman,  “  wliicli  is 
“  said  to  be  one  of  the  characteristics  of  Ele- 
<£  phantiasis,  the  evidence  is  not  so  satisfactory. 
“  Its  existence,  however,  is  affirmed  by  most  of 

the  modero  writers,  with  the  exception  of 
<c  Doctor  Adams.  M.  M.  Vidal  and  Joannis 
“  mentio n  it  among  the  symptoms  of  the  dis- 
i6  ease  at  Martigues.  Doctor  Bancroft  senior 
“  states  its  occurrence  in  the  Elephantiasis  of 
“  South  America  in  the  following  words  :  4  Le- 
iU  pers  are  notorious  for  their  salacity  and  lon- 


*  Ex  antiquis,  Forestus,  Gregorius  Horstius,  &c. 
Ex  recentioribus,  M.  M,  Vidal,  Joannis,  Bancroft, 
Nieeuhr,  &c. 

gevity  *’ ;  and  Professor  Niebuhr  asserts, 
“  that  it  appears  in  the  Dsjuddam  of  Bagdatt.” 
Vidal  historiam  de  Arnaud  nautae  speciatim  re-- 
citans,  qui  cum  Elephantiasi  tuberculari  pro  sex 
mensibus  afflictus  erat,  cum  tandem  febre  putri¬ 
da  moriebatur,  dicit :  “  II  n’avoit  cesse,  presque 
^  jusqrfa  sa  mort,  de  ressentir  les  ardeurs  d’un 
<€  assez  violent  Satyriasis  t.”  Doctor  Adams 
contra,  qui  hunc  morbum  saepe  viderat,  atque 
nobis  historiam  ejus  accuratissimam  et  luculen¬ 
tissimam  dedit,  ait :  “  When  the  disease  at- 

“  tacks  a  male  subject  before  the  age  of  puber- 
“  ty,  he  never  acquires  that  state ;  and  such  as 
are  affected  later  in  life,  gradually  lose  the 
“  power  of  procreation,  as  far  as  can  be  judged 
“  by  the  changes  which  take  place  in  their  or- 
gans  II.”  Cum  Doctore  Adams  aegrum  po¬ 
testatem  procreationis  perdere  consentio ;  et 


*  Natural  History  of  Guiana,  p.  385. 

*|>  Bateman  on  Cutaneous  Diseases,  p.  301-2. 
Recherches  et  Obs.  sur  la  Lepre  de  Martigues,  dans  les 
Mem.  de  la  Soc.  Roy.  de  Med.  tom.  i,  p,  169. 
jj  Adams  on  Morbid  Poisons,  p.  268. 

cum  Doctore  Bateman,  nullum  testimonium  li¬ 
bidinis  inexplebilis  fide  dignum  nos  habere,  puto. 

Nunc  raucedo  vocis,  absque  causa  consueta, 
fit ;  somnia  turbulenta  incubusque  aegrum  vex¬ 
ant. 

Morbo  autem  ingravescente  et  nunc  confir¬ 
mato,  alia  pej oraque  signa  apparent :  tubercula 
variae  magnitudinis  formaeque  in  partibus  cor¬ 
poris  diversis,  in  facie,  sed  praecipue  fronte,  su¬ 
perciliis,  auribus  externis  alisque  nasi,  alia  jux¬ 
ta  alia  exsurgunt ;  haec  tubercula  non  continua, 
ised  crassa  sunt,  et  interstitium  eorum  discissum 
est,  ut  elephantis  corium.  Brachia  et  crura 
saepe  cum  tuberculis,  interdum  non,  afficiun¬ 
tur.  Haec  tubercula  primo  laevia  sunt,  eaque 
pruritus  comitatur ;  sed,  morbo  progrediente, 
aspera  fiunt.  Color  faciei  rubicundus,  ad  nigri¬ 
tiem,  aut  potius  ad  calorem  sanguinis,  plurimum 
inclinans.  Tubercula  pellucida  et  splendentia 
videntur,  ac  si  cum  oleo  inuncta  essent ;  et  mul¬ 
ti  vasorum  minutorum  rami  in  iis  conspiciun¬ 
tur  #.  Quum  febris,  qua  cum  morbus  incipiebat* 


*  Vi  et  R  a,  Dissert.  de  Elephantiasi. 

decessit,  pulsusque  tardus  et  debilis  est,  tuber¬ 
cula  sensum  paulatim  amittunt ;  colorque  eorum 
in  lividum  vel  cupreum  mutatur.  Pili  nunc  a 
femoribus,  tibiis  ac  pube  cadunt ;  in  mento  et 
capite  rari  sunt. 

In  hoc  statu  malum  pro  tempore  remanet, 
sed  demum  tubercula  numero  et  magnitudine 
crescunt ;  nunc  omnes  fere  corporis  partes  mu¬ 
tationes  subeunt,  facies  praecipue,  quae  magis 
distorta  evadit,  omnesque  ejus  partes  foede  in¬ 
tumescunt  ;  frons  laevitatem  ejus  perdit,  cras¬ 
sescit  cutis  atque  corrugatur  ;  supercilia  promi¬ 
nentia,  praedura,  callosa,  atque  etiam  glabra 
fiunt,  et  prae  tuberositate  deorsum  pendent;  co¬ 
lor  lividus  aut  ater  est ;  palpebrae  tumidae  et 
inversae,  parvis  tuberculis  confertae  sunt,  adeo 
ut,  cum  oculi  pateant,  figura  eorum  pene  orbi¬ 
cularis  sit ;  crebro  nihil  trans  iridem  videri  po¬ 
test ;  pars  alba  oculi  nigra  fit,  lividescens  aut 

viridis,  visu  terribilis  est  *  ;  malae  crassescunt 

\ 

intumescuntque  ;  mentum  quoque  morbo  muta¬ 
tur.  Tum  denique  tubercula,  quasi  scirrhosa 


*  De  Villars,  Tract,  Chirurg.  Lib,  2,  p.  71. 

fiunt,  dirumpunt,  et  substantia  quasi  furfuracea 
cooperta  manent ;  aut  in  ulcera  convertuntur, 
ichoremque  foetidam  emittunt,  quod  raro  in  fa¬ 
cie  contingit  *. 

Alae  nasi  tumidae  et  scabrae  sunt  5  nares  pa¬ 
tulae  et  interdum  ulceratae,  ut  etiam  septum 
nasi  est,  quod,  simul  cum  naso,  nunc  deprimi¬ 
tur.  Spiritus  difficile  per  nares  emittitur.  La¬ 
bra  parvis  tuberculis  crassa  redduntur,  et  ne¬ 
cessarie  decurtantur,  adeo  ut  dentes  sese  osten¬ 
dant,  qui  non  albi  sunt,  sed  nigricantes.  Au¬ 
res,  admixta  nigritia,  rubent ;  earum  pinnae  in 
ambitu  rotundiores  et  contractiores  apparent  $ 
pulpae  earum  decurtantur ;  auricula  vero  tumi¬ 
dior  ;  ulcera  sunt  in  basi  earum ;  sanies  defluit, 
pruriunt.  Parotides  circumjacentes  insignem 
in  tumorem  elatae  conspiciuntur  t.  Rubent 
malae  cum  tumore  haud  ita  magno. 

Quibusdam  in  casibus,  propria  attentione  ad 
diaetam  aliasque  res  adbibita,  aegrotatio  in  hoc 
statu  per  multos  annos  sine  ullo  incremento  du¬ 
ravit,  sed  incuria,  morbus  iterum  progredi  ilici- 

*  V ieira,  loe.  cit. 

t  Dolaeus,  Encyclop.  Chir.  Rat.  L.  5,  c.  9. 

pit.  In  aliis  exemplis,  per  breve  tempus  tantum 
in  hac  conditione  remansit,  et  tunc  sympto¬ 
mata  pejora  pej oraque  apparuerunt :  os  partes¬ 
que  vicinas  nunc  tentat,  et  signa,  quae  in  hac 
corporis  regione  inveniuntur,  depingere  festi¬ 
no. 

Oris  interni  forma  non  eadem  manet ;  saepe 
valde  inaequalis  est;  palatum  interdum  variis 
tuberculis  confertum  fit ;  uvula  non  longius 
eminet,  sed  evanescit ;  guttur  tuberibus  inae¬ 
qualibus  quoque  deformatur :  his  de  causis  vox 
rauca  nasalisque  redditur,  et  saepe  ei  puerorum 
similis  est ;  deglutitio  interdum  impeditur,  in¬ 
terdum  non.  Multi  auctores  *  venarum  sub 
lingua  varices  dicunt.  De  Villa us  in  tractatu 
Chirurgiae  de  hac  re  loquens,  ait :  “  Venae 

“  raninae  et  temporales  nigrae  et  in  varices  a- 
“  beunt  et  addit,  “  infra  linguam  et  palatum 
“  et  oesophagum  crescunt  glandulae  lividae  vi- 
“  ridesque.”  Grana  sub  lingua,  sub  palpebris, 
et  pone  aures,  secundum  Guidonem  de  Cau- 
liaco,  inveniuntur.  Gingivae  sunt  ulcusculis, 

#  Aretaeus,  Aetius,  Forestus,  &c. 

dentesque  carie,  infestati.  Tubercula  supra  me¬ 
morata  primo  parva  sunt,  et  parum  super  cu¬ 
tem  tantum  elevantur  ;  morbo  autem  ingraves¬ 
cente,  et  in  diametro  altitudineque  majora  ma- 
j oraque  fiunt.  Pili  et  capilli  de  toto  corpore 
nunc  cadunt,  et,  si  iterum  crescunt,  rariores  et 
pauciores  quam  antea  sunt. 

Haec  sunt  signa  quae  in  capite  praecipue  vi¬ 
dentur  ;  sed  morbus  alias  corporis  partes  saepe 
infestat,  ut  extremitates,  et  superiores  et  infe¬ 
riores  ;  inferiores  autem  frequentissime,  trun¬ 
cumque  quoque,  sed  multo  rarius. 

Collum  tuberculis  interdum  tegitur,  quod  a 
paucis  primarium  indicium  morbi  esse  putatur ; 
falluntur  autem,  nam  multa  meliora  signa  cha- 
racteristica  sunt,  labiorum  crassities,  nimirum, 
et  foeditas;  nasi  dilatatio;  aurium  rotunditas,  lo¬ 
bulorumque  crassities  ;  frontis  et  superciliorum 
extuberatio  ;  vocis  insuper  raucitas,  et  caete- 
ra  *. 

Pectus,  abdomen,  et  dorsum  interdum  hoc 
morbo  afficiuntur,  sed  multo  minore  vi  quam 

*  Gregorius  Horstius,  Obs.  Med.  Lib.  7,  Obs.  18, 
Episto  J.  H.  Hopfnero. 

aliae  partes.  In  illis  tubercula  parva  ac  in  nu¬ 
mero  pauca  sunt,  rardque  multam  molestiam 
excitant. 

Aliter  tamen  est  in  extremitatibus,  praesertim 
inferioribus.  Brachia  cum  tuberibus,  sed  non 
tam,  ut  in  facie,  prominentibus,  infestantur : 
articuli  horum  maxime  excruciantur.  Haec 
tubera  cito  furfurea  fiunt,  aut  in  ulcera  non 
profunda,  sed  foetida  insanabiliaque  conver¬ 
tuntur  *.  In  cruribus  similia,  sed  pejora  tubera, 
apparent;  pedes  manusque  tument,  rugasque 
insignes  ostendunt,  et,  ubi  inveteratus  est  mor¬ 
bus,  digiti  in  manibus  pedibusque  sub  tumoribus 
conduntur.  Genua  pruriunt  ardentque.  Digiti 
manuum  interdum  tantum  contrahuntur,  ut  om¬ 
nem  motus  potestatem,  ac  sentiendi  facultatem 
amittant.  Palmae  manuum  plantaeque  pe¬ 
dum  interdum  cum  tuberibus  quoque  defor¬ 
mantur.  Manuum  pedumque  digiti,  quibus¬ 
dam  in  exemplis,  siccitate  dehiscunt,  ungues¬ 
que  finduntur  ac  dilacerantur,  interdum  etiam 
scabri  sunt ;  in  aliis,  manus  et  pedes  foedis  ut* 


*  VlEIRA,  loC,  Ciq 

eeribus  tantum  afficiuntur,  ut  digiti  alii  post  alios 
cadant.  Doctor  Adams  de  hac  re  loquens,  ele¬ 
ganter  dicit :  “  At  times  as  a  joint  is  thrown 

“  off,  a  firm  cicatrix  is  forrned,  at  others  and 
“  more  commonly  one  phalanx  is  lost  after  an- 
“  other.  These  symptoms,  however,  cannot  be 
“  considered  peculiar  to  this  disease,  for  the 
“  fingers  of  old  people  often  contract  from  be- 
“  ing  kept  too  long  and  too  often  in  the  same 
66  posture  ;  and  the  lower  extremities  are  very 
“  subject  to  foul  ulcerations,  which  often  cause 
the  toes  to  drop  off  one  after  another  V* 

In  manibus  caro,  quae  est  inter  pollicem  in¬ 
dicemque,  consumitur.  Extremitates,  tam  su¬ 
periores  quam  inferiores,  frigidae  sunt,  et  qua¬ 
si  emortuae ;  caro,  et  praesertim  ulcera,  sine 
sensu  sunt,  et  sine  ullo  dolore.  In  tibiis  ac  pe¬ 
dibus  sensus  tam  hebes  fit,  ut  punctura  acuum 
dolorem  non  moveat,  neque  aqua  fervida  exu¬ 
rat. 

In  hoc  morbi  statu  aegri  astuti,  dolosi,  fu. 


Loe.  cit» 

riosi,  et  ad  iram  valde  proclives  sunt.  Cutis 
unctuosa  aspersam  aquam  non  recipit;  cras¬ 
sa  est  quoque,  instar  anseris  implumis.  Exha¬ 
latio  per  cutem  omnino  impeditur,  propter  du¬ 
ritiem  crassitiemque  integumentorum,  quae  per 
totum  corpus  inveniuntur.  Hinc  aegri  in  Ca- 
chexias,  Hydropes,  similesque  incidunt. 

In  genitalibus  quaedam  mutationes,  secun¬ 
dum  Dotorem  Adams,  qui,  solita  perspicuitate 
atque  elegantia,  eas  descripsit,  notatu  dignae 
sunt.  Cum  morbus  homines  ante  pubertatem 
aggreditur,  illi  ad  hanc  nunquam  adveniunt; 
ii  vero  post  pubertatem  inquinati,  potestatem 
procreationis  paulatim  perdunt,  ut  a  mutationi¬ 
bus,  quae  in  organis  eorum  visae  su  ?t,  judica¬ 
re  possumus.  Nullos  pilos  super  barbam,  su¬ 
percilia,  pubem  neque  axillas  habent ;  aut  si  pili 
apparuerant,  decidunt.  Infantiae  innocentiam, 
quod  ad  sexus  attinet,  retinent.  Plerisque  in 
exemplis,  testes  parvi  sunt ;  in  aliis,  molles,  con¬ 
sumpti,  similesque  filis  fiunt.  Scrotum  totaque 
organa  iis  puerorum  maxime  simulant,  nisi  quod 
praeputium  aliquanto  elongatur.  Quibusdam  in 

fT 

casibus,  penis  scrotumque  aliquatenus  cum  tu¬ 
berculis  afficiuntur. 

Quaedam  mutationes  in  foeminis  quoque  ap¬ 
parent.  Labia  venerisque  mons  laevia  viden¬ 
tur,  fissura  tantum  pro  memoria  loci,  raris  con¬ 
volutis  pilis  injucunde  decorata,  manente  *.  Ca- 
tamenia  interdum  ordinata  sunt,  interdum  pror¬ 
sus  suspenduntur.  Mammae  plerumque  mi¬ 
nuuntur,  aut  omnino  evanescunt ;  papillae  ea¬ 
rum  planae  ac  non  perforatae  sunt,  minimeque 
ad  lactatum  conveniunt. 

Aliud  symptoma,  et  in  diagnosi  haud  parvi 
momenti,  a  Doctore  Adams  quoque  memora¬ 
tur  ;  id  autem  suis  in  verbis  dare  licet :  “  In 
<€  the  upper  and  anterior  part  of  the  thigh,  near- 
“  ly  in  contact  with  tlie  lower  part  of  the  scro- 
“  tum,  there  is,  in  almost  every  case,  a  firm  (to 
“  appearance)  glandular  swelling,  moveable 

and  prominent,  or  concealed,  according  as 
“  the  patient  is  fat  or  lean,  or  in  proportion  to 
“  the  progress  of  the  disease.  It  is  remarkable 
44  that  none  of  the  women  are  without  it.  In 


*  VlEIRA,  lOC.  Cl't. 

“  most  of  the  men  these  tumours  are  particular- 
“  ly  prominent,  extending  gradually  upwards. 
“  In  some  there  axe  also  inguinal  buboes.  In 
“  every  ease  the  swellings  are  indolent,  never 
“  giving  any  pain,  nor  becoming  discoloured, 
“  nor  shewing  any  disposition  to  suppurate  V* 

Privatio  visus,  quanquam  rara  est,  in  hoc 
morbo  interdum  evenit ;  ab  oculi  conditione 
morbida,  vel  ejus  tota  jactura,  oritur.  Duo  ex¬ 
empla  hujus  a  Doctore  Adams  quoque  narrantur. 

Morbus  nunc  ingravescit ;  omnes  fere  func¬ 
tiones,  tam  vitales  quam  naturales,  plus  minus- 
ve  depravantur.  Observatum  autem  fuit,  ae¬ 
gros  intellectus  functiones  usque  ad  vitae  finem 
integras  retinere.  Aegri  interdum  ad  provec¬ 
tam  aetatem  vivunt,  sed  raro :  ex  aliis  morbis 
tamen  saepe  moriuntur.  In  morbi  progressu,  J 
magna  debilitas  producitur  ;  vires  multum  im¬ 
minutae  sunt;  humores  acriores  acrioresque1 
fiunt ;  multam  irritationem  systemati  dant,  ex 
qua  febris  hectica  oritur  ;  articuli,  minores  prae-  • 
cipue,  interdum  autem  majores  quoque,  alii  post 


*  Loc.  cit. 

alios,  nunc  saepe  decidunt ;  gangraena  partes 
manentes  saepe  aggreditur  ;  aegrique,  tot  ma¬ 
lis  obruti,  e  vita  cedunt,  inexcitabilem  somnum 
in  mortem  dormientes. 

Hunc  morbum  haereditarium  esse  omnes  con- 
sentiunt  auctores.  Ut  multos  morbos  aeque  ac 
multos  animi  affectus  a  parentibus  nostris  per 
dispositionem  haeredi tariam  habeamus,  nemini 
dubium  esse  potest.  Haec  dispositio  ipsa  unam 
generationem  saepe  praeterit,  sed  in  secunda 
fere  semper  apparet.  Idem  in  Elephantiasi  acci¬ 
dit  :  nam  liberi  a  parentibus  Elephantiacis  nati, 
malum  interdum  effugiunt ;  dum,  contra,  liberi 
illorum  ab  eo  corripiuntur.  Sed  iterum,  pleris- 

IL  ’  u  . ' 

que  in  exemplis,  omnes  liberi  a  parentibus  Ele¬ 
phantiacis  nati,  quanquam  procul  ab  eis  remoti, 
cum  morbo  afficiuntur. 

. v  -  'V  •'A  i  .  '  "7S  2  f  !  ■ 

Sed  quod  ad  contagiosam  naturam  morbi  at¬ 
tinet,  res  aliter  est ;  nam  de  hac  auctores  non 

.  i 

inter  sese  consentiunt.  Quidam  morbum  con¬ 
tagiosum  esse  ;  alii,  non,  putant.  Aeetaeus 

•  •  - 

et  Antiqui  #  generatim  eum  per  contagionem 


*  Ut  Co elius  Aurelianus,  Paulus  Aegineta,  Pros¬ 
per  Alpinus,  Andraeas  Paraeus,  Mercurialis, 
Lomius,  Turner,  Hillary,  Raymund,  &c. 

propagari  dicunt ;  sed  pauci  recentiorum,  inter 
quos  Doctores  Heberden  et  Adams  enumeren¬ 
tur,  hanc  opinionem  falsam  esse  probaverunt. 
De  hac  re,  contagione,  nimirum,  vide  quid  Ae- 
tius  dicit :  “  Atque  ego  sane  malum  esse  affir- 
“  mo  cum  ipsis  conversari ;  inquinatur  enim 
“  aer,  quem  inspirando  attrahimus,  ex  ulcerum 
“  foetore  et  ex  vitiata  spiritus  exhalatione 
Doctor  Thomas  t  morbum  per  contactum  aut 
convictum  propagari  se  vidisse  affirmat.  Sed 
satis  de  natura  ejus  contagiosa;  contrarium  i 
probare  nunc  conemur.  Monsieur  SoniniJ 
morbum  nunquam  in  iEgypto  contagiosum  pu~ 
tari,  Leprososque  ibi  a  societate  non  separari, 
narrat.  M.  Yidal  §  Doctorque  Joannis  ||  ma¬ 
lum  raro  inter  maritum  uxoremque  ejus  com¬ 
municari  dicunt.  Africani,  secundum  Docto- 

.  -  ! 

rem  Winterbottom  ^f,  morbum  esse  contagio- 


*  Tetrabibl.  4,  Serm.  i,  cap,  120. 
f  Fracti  ce  of  Physic,  p.  548. 

£  Travels  through  Egypt. 

§  Loc.  cit. 

||  Lond.  Med.  Obs.  and  Enquiries,  vol.  i,  p.  204. 

Account  of  the  native  Africans  in  Sierra  Leone.  Doc- 
tpr  Winterbottom  historiam  hominis  cum  hoc  morbo  i 
afflicti  quoque  dat,  et  praeterea  dicit ;  “  His  wife,  with  i 


I 

sum  negant.  Doctor  Heberden  *  multa  ex¬ 
empla  ejusdem  rei  in  Madeira  quotidie  observa¬ 
bat,  atque  affirmat :  “  X  never  heard  of  any  one 
46  who  contracted  the  distemper  by  contact  of  a 
44  leper.55  Hanc  sententiam  Doctor  Adams  t 
sequutus  est,  ac  Elephantiacos  per  multos  annos 
domi  mansisse,  nullam  que  partem  familiae  eo¬ 
rum  infecisse,  observavit.  Cum  hac  opinione 
Doctoris  Adams  strenue  consentio  ;  casusque 
morbi,  qui  in  Nosocomio  nostro  nuper  appare¬ 
bat,  eam  probare  videtur. 

A  quibusdam  t  dictum  fuit,  viros  magis  quam 
foeminas,  salaces  potius  quam  castos,  et  adultos 
quam  adolescentes,  hac  affectione  imphcari : 
sed  hoc  in  multo  dubio  adhuc  remanet. 


61  whom  he  stili  cohabits,  is  not  affected,  nor  has  she,  he 

u  says,  any  apprehension  of  catehing  the  disorder.” 

*  Med.  Trans,  of  the  Coli,  of  Physicians,  p.  27. 

f  Loc.  cit. 

•  • 

t  Aetius,  loc,  cit.,  et  Lorry,  Tract.  de  Morb.  Cut; 

DE  CAUSIS. 

In  hoc  morbo  causa  proxima,  quanqtiam  a 
quibusdam  ad  caliditatem  ac  siccitatem  hepatis, 
choleram  nigram,  melancholiam,  similiaque  at¬ 
tributa  fuit,  tamen  in  tenebris  omnino  latet. 

Causae  excitantes  variae  sunt,  et  in  magno  du¬ 
bio  quoque  involvuntur  ;  sed  inter  frequentiores 
recenseri  possunt  errores  in  diaeta,  nempe  aquae 
putridae,  simulque  esus  carnium  crassarum,  pis¬ 
cium  salsorum,  caseique  veteris  *  \  usus  cibo- 
rum  acidorum  salsorumque,  ut  caro  bovina, 
porcina,  sale  condita  ;  sed  praecipue  cum  lac, 
caseus,  mora,  aliaque  hujus  generis  conjunctim 
manducantur ;  ideoque  haec  quibusdam  in  re¬ 
gionibus  religiose  vetantur.  His  vehementiora 
animi  pathemata  addantur,  ut  pavor,  ira,  terroi 
metusque  ingens  ;  et  corporis  etiam  exercitatio 
nimia  ;  liquorumque  spirituosorum  abusus.  So¬ 
litae  evacuationes  suppressae,  mensium  praech 


*  Lorry,  oper.  cit. 

pue,  etiam  pro  causis  habentur.  Regio  quoque 
calidissima  ad  hunc  morbum  producendum  non 
parum  confert :  inde  in  Africa,  Hispania,  Lusi¬ 
tania,  Indiaque  Orientali,  saepius  occurrit,  quam 
in  regionibus  temperatis,  ubi  rarissime  incidit. 
Sed  omnium  causarum  Elephantiasim  producen¬ 
tium,  praedispositio  haereditaria  certissima  est ; 
de  hac  nihil  dubii  habere  possumus,  de  caeteris 
autem  causis  parum  novimus. 

Hi  habitu  delicato  praediti,  ut  foeminae  et 
spadones,  hujus  morbi  fere  esse  immunes  dicun¬ 
tur. 


DE  PROGNOSI. 

Prognosis  non  dubia  est.  Hic  morbus  nuL 
lam  omnino  curationem  accipit,  quia  non  tam 
tum  partes  externas,  sed  internas  etiam  afficit. 
Quo  diuturnior  est  morbus,  eo  sanitatem  magis 
fractam  relinquit.  Dum  partes  externae  mor¬ 
tuae  in  successu  decidunt,  macies  totius  corpo¬ 
ris  insignis,  summa  virium  imminutio,  et  impri- 

mis  foetentes  halitus  ab  internis  per  os  exeunt ; 
mors  futura  brevi  imminet  *. 


DE  DIAGNOSI. 

* 

Hic  morbus  cum  Lepra  Graecorum,  Lepri 
Judaeorum,  Lue  Venerea,  Elephantiasi  Ara¬ 
bum,  morboque  Anglice  dicto  Barbadoes  Leg , 
confundi  potest. 

A  Lepra  Graecorum  Elephantiasis  in  his  dif¬ 
fert  ;  quia  in  illa  squamae  quam  in  hac  albidio¬ 
res  sunt ;  in  illa,  sub  initio  morbi ;  dum  in  hac, 
non,  nisi  in  provecto  statu,  accidunt.  In  Le¬ 
pra  Graecorum,  quae  communiter  a  cruribus 
incipit,  nulla  vultus  distortio  est,  neque  tubercu¬ 
la  tantum,  ut  in  Elephantiasi,  elevata  sunt.  In 
illa,  squamae  sub  morbi  tine  evanescunt,  redi¬ 
tumque  salutis  indicant ;  sed  in  hac,  non,  nisi 
cum  ulcera  formantur,  e  conspectu  effugiunt. 
Tumor  femoris,  qui  Elephantiasim  fere  semper 


* 


Tract.  de  Morb.  Cutan.  Anast.  1760. 

comitatur,  sed  qui  in  Lepra  nunquam  videtur, 
has  duas  affectiones  quoque  distinguit.  Deni¬ 
que,  Lepra  generatim  magis  cutis  affectio  est 
quam  Elephantiasis,  quae  plerumque  profundius 
serpit. 

Lepra  Judaeorum  cum  descriptione  Vitiligi¬ 
nis  a  Celso  data  m  omni  parte  convenit ;  hmc  ab 
Elephantiasi  multum  differt :  nam  hujus  Leprae 
signa  characteristica,  ut  nobis  a  Divino  Legato 
Mose  tradita  sunt  pilorum  album  cutisque  de¬ 
pressio  :  “  And  if  the  hair  of  the  plague  is 
“  turned  white,  and  the  plague  in  sight  be  deep- 
“  er  than  the  skin  of  his  llesh,  it  is  a  plague  of 
“  leprosy  Signa  diagnostica  praecipua,  igi¬ 
tur,  inter  hos  duos  morbos  sunt  insequentia.  In 
illa,  color  pilorum  mutatur,  et  in  album  verti¬ 
tur  ;  in  hac,  pili  decidunt :  in  Lepra  Judaeica, 
cutis  deprimitur  et  contrahitur  ;  in  Elephantiasi 
contra,  indurata,  inspissataque  elevatur. 

A  Lue  Venerea  Elephantiasis  in  his  quoque 
differt  ;  quod  Syphilis  tantum  post  concubi¬ 
tum  impurum  oritur ;  morbus  autem  noster 


*  Leviticus,  chap.  xiii,  v.  3. 

nunquam  ;  illa  a  partibus  externis  incipit,  ad 
internas  vero  paulatim  repit ;  haec  a  partibus 
internis  ortum  habet,  et  ad  externas  progredi¬ 
tur.  Facies  tuberibus  non  deformatur,  au¬ 
res  non  tument,  ac  labia  neque  crassantur  ne¬ 
que  invertuntur  in  illa,  ut  in  hac.  Bubo,  qui 
interdum  in  Elephantiasi  invenitur,  ab  eo  Luis 
Venereae  in  hoc  differt ;  quod  in  Syphilide  in 
cavitate  inguinis  situs  est,  durus  immobilisque 
donec  decrescere  incipit,  inflammatione  subsi- 
dente  :  in  Elephantiasi  contra,  tumor  nunquam 
valde  durus  est,  sed  semper  plus  minusve  mobi¬ 
lis,  sine  dolore  et  integumentorum  decoloratio¬ 
ne  ;  fere  multo  major  est  quam  bubo  syphiliti¬ 
cus,  atque  inferius  situs. 

Nonnulli  *  hunc  morbum  cum  Elephantiasi 
Arabum  confuderunt ;  sed  in  hac,  pes  solum 
afficitur.  Lorry  f,  cie  hoc  malo  loquens,  dicit : 
“  Elephantiasis  Arabum,  secundum  Avicen- 
u  nam,  morbus  est  pedum  varicosus,  in  quo 
“  omnes  venae  pedis  praeter  modum  intumes- 
eunt,  ita  ut  nulla  supersit  distinctio  inter 


#  Towne,  Brooks,  Vogel,  Parr,  &c. 
f  Op.  citat. 

“  suras  et  reliquas  crurum  partes.  Idem  eo- 
“  dem  nomine  intelligit  Avenzoar.  Idem  Ha- 
“  ly  Abbas,  caeterique  omnes  Arabes.”  Hinc 
haec  ab  illa  multum  differt. 

De  Elephantiasi  hodiernorum,  vel  morbo  An¬ 
git  cc  dicto  Barbadoes  Leg,  idem  dici  potest. 
Haec  crus  pedemque  etiam  tantum  afficit,  et  ab 
inflammatione  glandularum  lymphaticarum  ori¬ 
ri  invenitur.  Sed  satis  de  his,  nam  non  mul¬ 
tum  ad  morbos  tam  absimilium  symptomatum 
dignoscendos  requiritur. 


DE  METHODO  MEDENDI. 

Hoc  malum  curationem  accipere  perfectam 
recusare,  tam  in  statu  incipiente  quam  provec¬ 
tiore,  omnesque  medicae  artis  conatus  eludere, 
prorsus  censeo  ;  quanquam  quidam  auctores 
et  hi  non  parvi  nominis,  aliter  putant :  sed  hi 
Lepram  Graecorum  vel  Elephantiasim  hodier¬ 
norum,  potius  quam  morbum  nostrum  descrip- 


*  Hillary,  Heberden,  &c. 
E 

serunt.  Multa  remedia,  sed  omnino  adhuc  fu¬ 
tilia,  in  curatione  usurpata  fuerunt ;  quaedam  eo¬ 
rum,  revera,  morbum  augere  visa  sunt.  De  his 
medicamentis  quae  maxime  praevaluerunt,  nunc 
pauca  dicam. 

Viperae  Lacertae  que  *  in  hujus  morbi  cura¬ 
tione  magnas  laudes  recipiebant,  earumque  va¬ 
riae  praeparationes  in  usu  fuere ;  hae  ab  aliqui- 
bus  recentiorum  in  pretio  habitae,  sed,  nullai 
B  virtute  praeditae,  hodie  nihili  aestimantur. 

Hydrargyrus  solus,  vel  cum  Antimonio  junc¬ 
tus,  parvis  in  dosibus  a  paucis  adhibitus  fuit, 
sed  frustra  ;  nam  quibusdam  in  casibus  malum 

•  Vide  quid  de  Viperis  earumque  praeparatione  Are- 
taeus  dicit:  “  Quin  etiam  Viperarum  reptilium  ferarum 
carnes  et  ipsae  in  pastillos  conformatae  bibuntur.  Opor- 
tet  autem  et  caput  et  caudam  ad  quatuor  digitorum  spa- 
“  tium  praecidere,  reliquum  usque  eo  elixare,  donec  sepa- 
“  rentur.  Carnes  vero  in  pastillos  redactas  in  umbra  fri- 
44  gefacere,  quemadmodum  et  squillae  exhibeantur.”  (De 
Curat.  Morb.  Diuturn.  Lib.  ii,  cap.  13),  Galenus,  Pau¬ 
lus  AiGINETA,  A  VICENNA,  CONSTANTINUS  AFRICANUS,  An- 
dfcaeas  Paraeus,  et  caeteri,  carni  Viperarum  in  curatione 
Leprae  maximam  laudem  attribuunt.  Dolaeus,  in  sua 
Encyc.  Ghir.  Rat.  sic  ait:  “  Curam  viperinam,  a  veteribus 
laudatam,  minime  spernendam  esse  ;  quin  potius  aliquid 
specifici  habere  videri.”  Multa  alia”hujusmodi  exempla 
adderem,  sed  haec  sufficiant. 

ex  eo  ingravescere  visum  fuit.  Systema  corro¬ 
borare,  putrescentiaeque  proclivitati  obsistere, 
nonnulli  eas  Hydrargyri  praeparationes  quam 
citissime  Oxygenium  impertientes,  ut  Acetatem 
aut  Oxydum  Cinerei  hujus  metalli,  exhibendas 
esse  putaverunt.  Successum  autem  harum  in 
hoc  morbo  multum  dubito. 

Antimonialia,  quae  in  omnibus  morbis  cuta¬ 
neis  a  medicis  clarissimis  eximia  habentur,  ita 
in  Elephantiasi  praecipue  laudata  fuerunt.  Haec 
omnibus  aliis  in  hoc  morbo  formidoloso  medi¬ 
camentis  Hillary  praefert,  dummodo  tempes¬ 
tive  adhibeantur. 

Oxymurias  Hydrargyri  in  solutione,  Pilulae¬ 
que  Plummeri  fuerunt  remedia  in  magna  exis¬ 
timatione,  et  una  cum  his  aeger  Decocti  Sarsa- 
parillae  compositi,  aut  Daphnes  Mezerei,  libram 
indies  bibere  jussus  est. 

Tinctura  Cantharidis  Vesicatoriae  a  Meadio 
commendatur,  qui  dicit :  “  I  am  convinced 

“  from  experience,  that  there  is  not  a  better 
“  medicine  known  against  this  filthy  disease, 
“  than  the  Tincture  of  Cantharides  of  the  Lon- 
“  don  Dispensatory  V’ 

•  Medica  Sacra,  chap.  % 

Arsenicum  #  nuper  in  Asia  ut  remedium  pro¬ 
positum  fuit,  et  in  curatione  Elephantiasis  cum 
magno  bono,  secundum  At’har  Ali  Khan  de 
Dehli,  usum  fuit. 

Praeter  haec,  multa  alia  remedia  interna  ab 
auctoribus  commendata  sunt,  quae  enumerare 
non  necessarium  est. 

Alvus  purgantibus,  ad  removendam  obstipa¬ 
tionem  hunc  morbum  tam  crebro  comitantem, 
saepe  ducenda  est ;  sed  ne  nimia  debilitas  ab 
his  inducatur,  cavendum  est.  Purgantia,  quae 
in  Elephantiasi  maximi  commodi  mihi  videntur, 
sunt  insequentia  :  Omnes  Sales  Medii,  Oleum 
Ilicini,  Convolvulus  Jalapa,  Pulvis  J alapae; 
Compositus,  Aloes  atque  Gambogia  :  sin  autem 
haec  alvum  libere  non  ducant,  varia  enemata 
et  interdum  etiam  Oleum  Terebinthinae  pro 

t 

sint.  Helleborus  albus  nigerque  ab  antiquis  iri 
curatione  hujus  mali  multum  commendatus  fuit 
De  hoc  medicamento  Aretaeus  t  sese  sic  exc 
primit :  “  Praeterea  per  Veratrum  purgatione;? 
“  fiant :  album  quidem,  superiorem  ventrem 


*  Vide  Append.  NO.  2. 


f  Loc.  cit. 

44  atrum  vero  inferiorem,  purgat.  Quin  et  al- 
44  bum  Veratrum  non  vomitum  tantum  molitur, 
44  sed  etiam  omnium  simul  purgantium  medica- 
44  mentorum  efRcacissimum  est,  non  multitudi- 
44  ne  et  varietate  excrementorum  :  non  disten- 
4 4  tionibus  et  violentia  in  vomendo,  sed  potentia 
44  et  qualitate  non  vitiosa  ;  quippe  quae  labo- 
44  rantibus  sanitatem  reddit  per  exiguam  pur- 
44  gationem,  et  modicam  intentionem.” 

Ad  siccitatem  cutis  gravem  levandam,  mo¬ 
tusque  musculorum  faciliores  reddendos,  bal¬ 
nea  tepida,  calida,  atque  sulphurosa  a  quibus¬ 
dam  laudata  fuerunt. 

Ad  malos  effectus  puris  ab  ulceribus  defluen¬ 
tis  corrigendos,  aeque  ac  ad  sensum  cutis  unc- 
tuosae  ingratum  minuendum,  multae  applicatio¬ 
nes,  ut  Solutio  Saponacea,  Aqua  Calcis  tepida, 
Cataplasmata  emollientia,  variaque  emplastra, 
in  usu  fuere.  Ulcera  cum  aliquo  unguento  ab¬ 
sorbente  semper  curari  oportet.  Cum  cutis 
tam  tenera  irritabilisque  est,  ut  applicationibus 
etiam  lenissimis  multum  afficiatur,  tunc  potens 
Infusum  Foliorum  Digitalis  Purpurei,  cum  par- 

va  proportione  Liquoris  Acetatis  Plumbi  diluti, 
gratissimum  reperiatur  * . 

Nunc  ad  aegrotantium  diaetam  ventum  est, 

* 

cui  maxima  attentio  adhiberi  debet ;  nam  de 
hac  sola  solatium  in  hoc  morbo  sperare  licet. 
Aegros  carnes  praecipue  suillas,  omnes  carnium 
pisciumque  salsorum  species,  resque  oleosas  at¬ 
que  adiposas  evitare  oportet.  His  diaeta  vege¬ 
tabilis,  nutriens,  facilisque  concoctu  commodis¬ 
sima  est,  et  per  reliquum  vitae  decursum  conti¬ 
nuanda.  Praeterea  temperate  vivere,  et  a  vino, 
liquoribusque  ardentibus  omnino  abstinere  de¬ 
bent. 

Denique,  Elephantiaci  corpus  mundum  ser¬ 
vent  ;  exercitationem  modicam  sumant ;  subi- 
tasque  coeli  mutationes  evitent,  oportet. 


*  Thomas,  Modern  Practice  of  Physic. 

APPENDIX. 


NO.  I. 

Historia  casus  Elephantiasis  qui,  in  Nosoco¬ 
mio  Edinburgeno,  per  hiemem  anni  millesi- 
mi  octingentesimi  et  decimi  septimi  erat. 
Caelatura,  quae  hanc  dissertationem  comita¬ 
tur,  a  lineamento  *  ab  aegro,  dum  in  Noso¬ 
comio  fuit,  effecto,  inciditur* 

John  Faterson,  aet.  16. — The  features  are 
very  much  deformed,  and  the  face  is  alrnost 
completelv  occupied  by  hard  tuberculated  ele- 
vations  of  the  cuticle.  Those  deep  seated  are 
large  and  irregular,  in  some  places  covered  with 
thin  white  furfuraceous  scales,  of  a  lighter  co- 
iour  than  the  natural  skin,  while  the  more  su- 


*  Joanni  Thomson,  M.  D.,  Chirurgiae  Militaris  Pro¬ 
fessori,  &c,  pro  hoc  lineamento  maximas  grates  ago,  ma¬ 
jores  etiam  habeo. 

perficial  tubercles  are  of  a  stili  more  dark  comi 
plexion,  and  exhibiting  a  number  of  small  bloodi 
vessels  ramifying  on  their  surface.  The  alae  03 
the  nose  are  swelled,  and  the  apex  of  it  is  occui 
pied  by  a  dry  dark-brown  thick  scab  ;  the  lipi 
are  tumid  and  covered  with  scales  ;  the  exteri 
nal  ears  are  considerably  enlarged  and  thicken 
ed,  and  the  right,  more  particularly,  is  besee 
with  tubercles.  The  voice  is  hoarse  and  ott 
scure  ;  deglutition  is  painful  and  difficult ;  and 
on  examination,  the  tongue,  roof  of  the  moutHi 
inside  of  the  cheeks,  and  lips,  velum,  tonsili 
and  uvula  are  perceived  to  be  occupied  witt 
numerous  small  white  tubercles,  with  considei 
able  erysipelatous  inflammation  of  the  parte: 

and  slight  ulceration  of  the  velum  near  the  rocc 

‘ 

of  the  uvula.  , 

In  the  upper  and  anterior  part  of  each  thigi 
there  is  a  cluster  of  enlarged  lymphatic  glandi 
forming  a  moveable  rather  soft  prominent  swel 
ing,  more  particularly  in  the  left,  without  an 
discoloration  of  the  integuments,  or  any  pain 
The  thighs  retain  their  natural  form,  but  tha 
,  are  everywhere  covered  with  large  irregulu 

discoloured  scabby  patches,  of  a  brown  or  cop- 
pery  colour,  and  numerous  small  flattened  tu- 
bercles.  The  legs  and  feet  are  greatly  enlarged, 
scabby  and  indurated,  are  also  of  a  dusky  cop- 

pery  colour,  occupied  with  tubercles  similar  to 

/ 

those  upon  fhe  thighs,  but  more  flattened  and 
larger. 

The  superior  extremities  are  affected  in  a 
manner  similar  to  the  thighs  and  legs,  but  the 
enlargement  is  chiefly  confined  to  the  wrists 
and  hands,  on  which  there  are  also  a  number  of 
tubercles. 

The  parts  of  the  skin  thus  discoloured  and 
tuberculated  are  in  a  great  measure  devoid  of 
sensibility ;  and  piercing  them  with  a  sharp- 
pointed  body,  so  as  to  cause  a  flow  of  blood, 
does  not  produce  the  slightest  degree  of  pain  ; 
and  at  no  period  of  the  disease  does  it  appear  to 
have  been  attended  with  any  uneasiness.  He 
constantly  experiences  a  sense  of  constriction 
across  the  chest,  with  pain  under  the  short  ribs 
of  the  left  side,  and  palpitation  of  the  heart  on 
exertion,  without  cough.  For  three  weeks  past 
he  has  been  subject  to  Gastrodynia,  Cardialgia, 


IV 

and  acid  eructations  after  taking  food.  The 
abdomen  appears  slightly  tumid,  but  there  is^ 
no  distinet  induration  to  be  felt  in  any  part  of  it.. 

P.  93,  T.  moist,  appetite  good,  B.  rather  cos- 
tive,  urine  reported  to  be  high  coloured,  and 
depositing  a  copious  lateritious  sediment.  The 
ancles  and  feet  are  more  swelled  towards  even- 
ing. 


NO.  II. 

Methodus  Arsenico  in  Asia  in  Elephantiasis  cu-i- 
ratione  utendi. 

'  ■  '!  V*  .y.  *  ; 

-  'V  v7  - J  * 

This  is  an  ancient  Hindoo  medicine,  and  an 
old  secret  of  the  Hindoo  physicians.  The  mei 
thod  of  preparing  it  is  as  follows  : 

“  Take  of  White  Arsenic,  fine  and  fresh,  ori 
“  tola  (grs  105);  of  picked  Black  Pepper  sixi 
“  times  as  much  ;  let  both  be  well  beaten  at.1 
“  intervals  for  four  days  successively  in  an  iror 
“  mortar,  and  then  reduced  to  an  impalpabh 
“  powder  in  one  of  stone,  with  a  stone  pestle: 

K  and  thus  completely  levigated,  a  little  water 

I 

“  being  mixed  with  them.  Make  pilis  of  them 
“  as  large  as  tares  or  small  pulse,  and  keep  them 
“  in  a  dry  shady  place. 

“  One  of  these  pilis  must  be  swallowed  morn- 
“  ing  and  evening,  with  some  betel  leaf,  or  in 
u  countries  where  betel  is  not  at  hand,  with  cold 
“  water.  If  the  body  be  cleansed  from  foulness 
“  and  obstructions  by  gentle  cathartics  and 
“  bleeding  before  the  medicine  is  administered, 
the  remedy  will  be  speedier,** 

No  inconvenience  has  arisen  from  the  use  of 
this  medicine  in  India. 

Asiatic  Researchesy  vol.  ii. 

